Чичо Стоян
Гарга-ученичка

chitanka.info

Тя е вече

умна птичка —

петнеделна

ученичка.

Крум я учи,

наставлява,

всеки ден й

преподава —

да се мъдри

и кокори,

да се кланя

и говори.

Но не зная

как се случи,

че я само

туй научи.

Оттогава

досега

казва само:

га-га-га!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.